# data[].attributes.headline
แอปพลิเคชันการเรียนการสอน Google Classrom

# data[].attributes.subject
แอปพลิเคชันการเรียนการสอน Google Classrom

# data[].attributes.body
Google Classroom เป็นแพลตฟอร์มออนไลน์สำหรับการจัดการเรียนการสอนที่พัฒนาโดย Google เพื่อช่วยให้ครูและนักเรียนสามารถทำงานร่วมกันได้อย่างสะดวกในระบบดิจิทัล โดยมีฟังก์ชันสำหรับสร้างและส่งการบ้าน จัดการเอกสารการเรียน รวมถึงการสื่อสารระหว่างครูและนักเรียนผ่านระบบออนไลน์

ข้อดีของ Google Classroom

1. ใช้งานง่าย: อินเทอร์เฟซเป็นมิตรกับผู้ใช้ รองรับทั้งคอมพิวเตอร์และอุปกรณ์มือถือ

2. เชื่อมโยงกับ Google Workspace: รองรับการใช้ Google Docs, Sheets, Slides, และ Google Drive ทำให้การแชร์ไฟล์และการทำงานกลุ่มง่ายขึ้น

3. ประหยัดเวลา: ครูสามารถสร้างการบ้านหรือแบบทดสอบล่วงหน้า รวมถึงตรวจและให้คะแนนได้ในแพลตฟอร์มเดียว

4. สื่อสารสะดวก: มีช่องทางสำหรับการโพสต์ข้อความหรือประกาศ รวมถึงฟังก์ชันการแชทในคลาส

5. การจัดการเป็นระบบ: มีการแยกคลาส การบ้าน และไฟล์เอกสารออกจากกันอย่างชัดเจน

6. ใช้งานฟรี: ไม่ต้องเสียค่าใช้จ่ายในการสมัครสมาชิก

7. ความยืดหยุ่นสูง: ใช้ได้ทั้งสำหรับการเรียนแบบออนไลน์ 100% หรือแบบผสมผสาน (Hybrid Learning)

Google Classroom เหมาะสำหรับการเรียนการสอนที่ต้องการความทันสมัยและการเข้าถึงทรัพยากรการเรียนรู้ได้ทุกที่ทุกเวลา

ที่มา :https://www.dek-d.com/board/knowledge/4046905/

# data[].attributes.headline
แอปพลิเคชั่นการเรียน การสอน Quizlet

# data[].attributes.subject
แอปพลิเคชั่นการเรียน การสอน Quizlet

# data[].attributes.body
Quizlet เป็นเว็บไซต์และแอปพลิเคชันที่สร้างการเรียนรู้ที่เน้นเกี่ยวกับคำศัพท์และความหมาย ซึ่งผู้สอนสามารถออกแบบกิจกรรมได้ทั้งหมด 6 รูปแบบ ได้แก่ บัตรคำ (Flash card), สื่อเรียนรู้ (Learn), ฝึกออกเสียง (Spell), แบบทดสอบ (Test), จับคู่ (Match) และ Gravity ผู้สอนสามารถวางแผนการเรียนรู้และตั้งเวลาสำหรับแต่ละกิจกรรมทั้งการเรียนรู้ การทบทวน และการทดสอบ ให้แก่ผู้เรียนได้ผ่านระบบการตั้งค่าและการแจ้งเตือนผ่านแอปพลิเคชัน ซึ่งสามารถใช้งานได้ทั้งแบบประสานเวลา (synchronous) ด้วยเมนู Live และไม่ประสานเวลา (asynchronous) ในรูปแบบงานมอบหมาย

ที่มา: https://techcrunch.com/wp-content/uploads/2020/05/Quizlet_Learn_Desktop.p

# data[].attributes.body
Goodnotes คือกระดาษดิจิทัล AI ยอดนิยมของผู้ใช้หลายล้านคนทั่วโลก Goodnotes เปิดตัวในปี 2011โดยเกิดจากการปรับปรุงกระดาษโน้ตทั่วไป ด้วยการเพิ่มความสามารถในการจดโน้ตดิจิทัลด้วยลายมือ การค้นหาข้อความที่เขียนด้วยลายมือ และการจัดระเบียบทุกอย่างในห้องสมุดดิจิทัล

Goodnotes คือ ผู้บุกเบิกการนำ Generative AI มาใช้ในการเขียนด้วยลายมือในรูปแบบดิจิทัล ทั้งนี้ Goodnotes ได้รับรางวัลแอป iPad แห่งปี 2022

พันธกิจสำคัญของ Goodnotes คือ การขจัดอุปสรรคที่ขัดขวางความคิดสร้างสรรค์และการเรียนรู้ ดังนั้น ทุกสิ่งทุกอย่างที่จำเป็นสำหรับการจดโน้ตจึงถูกรวมไว้ครบถ้วนในแอปเดียว ไม่ว่าจะเป็นการแชร์ การวางแผน การปลดล็อกความคิด การกระตุ้นความคิดสร้างสรรค์ หรือการเรียนรู้จากข้อมูลเชิงลึกและความคิดของผู้อื่น

เปิดคุณสมบัติใหม่ Goodnotes 6 ยกระดับประสบการณ์กระดาษดิจิทัล

การตรวจสอบตัวสะกดด้วย AI ซึ่งสามารถแก้ไขคำผิดที่เขียนด้วยลายมือได้ทันที

สื่อเตรียมสอบแบบโต้ตอบสำหรับการสอบ SAT และการสอบมาตรฐานอื่น ๆ พร้อมคำแนะนำและการช่วยทำแบบฝึกหัดคณิตศาสตร์ด้วย AI ในตัว ซึ่งสามารถระบุข้อผิดพลาดต่าง ๆ ได้

มาร์เก็ตเพลสในแอปที่ผู้ใช้สามารถดาวน์โหลดเทมเพลต สติกเกอร์ และเครื่องเขียนดิจิทัลใหม่ ๆ ได้โดยตรงในแอป

เทมเพลตไดนามิกที่ช่วยให้ผู้ใช้สามารถกำหนดขนาดและสีของกระดาษดิจิทัลในสมุดบันทึก รวมถึงโฟลเดอร์ที่ปรับแต่งได้เอง

การใช้ปากกาขีดฆ่าเพื่อลบ (Scribble to Erase) และวงรอบเพื่อเลือก (Circle to Lasso)

ที่มา :https://www.learneducation.co.th/10-%e0%b9%81%e0%b8%ad%e0%b8%9b-%e0%b8%95%e0%b8%b1%e0%b8%a7%e0%b8%8a%e0%b9%88%e0%b8%a7%e0%b8%a2%e0%b8%81%e0%b8%b2%e0%b8%a3-%e0%b9%80%e0%b8%a3%e0%b8%b5%e0%b8%a2%e0%b8%99%e0%b8%ad%e0%b8%ad%e0%b8%99/

# data[].attributes.headline
แอปพลิเคชั่นการเรียนการสอน Kahoot

# data[].attributes.subject
แอปพลิเคชั่นการเรียนการสอน Kahoot

# data[].attributes.body
โปรแกรม Kahoot คือ โปรแกรมที่ให้บริการการสร้างแบบทดสอบ คำถาม การประเมิน การสำรวจความเห็น และอื่นๆ ผ่านเว็บไซต์หรือแอปพลิเคชัน Kahoot สามารถใช้งานได้ทั้งแบบฟรี และแบบมีค่าใช้จ่าย สำหรับผู้ที่ต้องการอัปเกรดบัญชีแบบพรีเมียม เพื่อเข้าถึงฟังก์ชั่นพิเศษเพิ่มเติม

ปัจจุบัน Kahoot เปิดให้บริการ 3 รูปแบบหลักๆ ได้แก่ By teachers and students, By office superheroes และ By families and friends โดยสามารถเลือกใช้งานได้ตามความต้องการ

ข้อดี

เพิ่มความสะดวกสบายในการทำข้อสอบ สำรวจความเห็น หรือการตอบคำถามต่างๆ เนื่องจากสามารถทำผ่านระบบออนไลน์ได้

ลดการใช้กระดาษ ซึ่งจะช่วยลดมลพิษทางและภาวะโลกร้อนได้

เพิ่มความสนุกสนานและสร้างความสัมพันธ์ที่ดีต่อกันระหว่างผู้สอนและผู้เรียน

ปรับคำถามหรือข้อความได้อย่างรวดเร็ว โดยไม่ต้องทำข้อสอบใหม่ทั้งหมด

สามารถร่วมเล่นเกมด้วยกันได้ แม้ว่าจะอยู่คนละพื้นที่

สามารถใช้งานผ่านคอมพิวเตอร์, โน้ตบุ๊ก หรือโทรศัพท์มือถือก็ได้เช่นกัน

ที่มา :https://www.thairath.co.th/lifestyle/life/2725404

# data[].attributes.headline
แอปพลิเคชันการเรียนการสอน Canva

# data[].attributes.subject
แอปพลิเคชันการเรียนการสอน Canva

# data[].attributes.body
ความนิยมในการใช้สื่อต่าง ๆ อย่างรูปภาพหรือวิดีโอ มีส่วนสำคัญอย่างมากบนแพลตฟอร์มต่าง ๆ บนโลกออนไลน์ แต่การออกแบบสื่อเหล่านี้ให้มีความสวยงามสะดุดตา ถือว่าเป็นศาสตร์ที่ต้องมีความรู้เฉพาะทางและความเชี่ยวชาญในการสร้างสรรค์มากพอสมควร ยิ่งโซเชียลมีเดียเข้ามามีบทบาทในชีวิตของเรามากเท่าไหร่ ความต้องการในงานออกแบบก็มีมากเท่านั้น
แต่ใช่ว่าทุกคนจะมีงบประมาณในการจ้างกราฟิคดีไซเนอร์หรือนักออกแบบให้มาช่วยสร้างสรรค์ผลงานภาพต่าง ๆ ดังนั้นทางออกที่ง่ายที่สุดก็คือการลงมือทำเอง
แต่อย่างที่บอกไปว่าการออกแบบนั้นเป็นสิ่งที่ต้องใช้ความเชี่ยวชาญ ทั้งในเรื่องของการใช้โปรแกรมด้านการออกแบบ ความคิดสร้างสรรค์ รวมไปถึงความสามารถในการใช้เครื่องมือที่เกี่ยวข้องต่าง ๆ ซึ่งบางครั้งก็เยอะจนยากที่จะเข้าใจได้สำหรับมือใหม่ และด้วยสาเหตุนี้เอง แพลตฟอร์มอย่าง Canva จึงได้ถือกำเนิดขึ้น
Canva คือแพลตฟอร์มออกแบบกราฟิคดีไซน์สำเร็จรูปที่ใช้งานง่าย แม้ว่าคุณจะไม่มีพื้นฐานในการออกแบบเลยก็ตาม โดยมีฟีเจอร์และฟังก์ชันที่ครอบคลุม ไม่ว่าคุณจะอยากทำภาพสำหรับใช้ลงโซเชียลมีเดียหรือภาพในสื่อสิ่งพิมพ์ต่าง ๆ หรือแม้แต่การทำสไลด์สำหรับการเรียนการสอน และการประชุม ก็สามารถทำได้

ข้อดี

ใช้งานง่าย ไม่ต้องมีพื้นฐานการออกแบบก็ใช้ได้

มีเทมเพลตสำเร็จรูปให้เลือกเยอะ

มีรูปภาพ, วิดีโอ, เสียง, กราฟิคให้ใช้งานมากมาย

มีระบบคลาวด์ที่ช่วยให้ประหยัดพื้นที่จัดเก็บบนอุปกรณ์ของคุณ

สามารถใช้ได้ทั้งบนเว็บไซต์ผ่านคอมพิวเตอร์และแอพลิเคชันผ่านแท็บเล็ตและมือถือ

ที่มา :https://www.primal.co.th/th/social/what-is-canva/

# data[].attributes.headline
แอปพลิเคชันการเรียนการสอน Edcafe AI

# data[].attributes.subject
แอปพลิเคชันการเรียนการสอน Edcafe AI

# data[].attributes.body
Edcafe AI เป็นหนึ่งในเครื่องมือ EdTech ที่ขับเคลื่อนด้วย AI ที่ทันสมัยที่สุด ซึ่งโดดเด่นในด้านความสามารถที่นําโดยโซลูชันที่ออกแบบมาเพื่อปรับปรุงเวิร์กโฟลว์ของนักการศึกษา มันเปลี่ยนชั่วโมงการทํางานเป็นนาที (หรือแม้แต่วินาที) ทําให้เป็นผู้ช่วย AI ที่ขาดไม่ได้สําหรับครูทุกคน

ด้วยคุณสมบัติที่ครอบคลุมข้อกําหนดในห้องเรียนที่หลากหลาย เช่น การวางแผนบทเรียน การสร้างเนื้อหาแบบโต้ตอบ การประเมินนักเรียน และแชทบอทในห้องเรียนที่ปรับแต่งได้ Edcafe AI ช่วยให้นักการศึกษาสามารถปรับแต่งทรัพยากรของตนได้อย่างแม่นยํา ทําให้เป็นเครื่องมือที่มีค่าสําหรับทั้งครูใหม่และครูที่ช่ําชองที่ต้องการลดความซับซ้อนและยกระดับงานของตนฟีเจอร์หลัก:

เครื่องสร้างแผนการสอน AI

เครื่องกําเนิดสไลด์

การขูดเว็บสําหรับทรัพยากรการสอน

เครื่องมือสรุป

เครื่องทําบัตรคําศัพท์ AI

การ์ดคําศัพท์ AI

แบบฝึกหัดการอ่านตามคําศัพท์

การอ่านระดับข้อความ

AI Text-to-Speech

เครื่องกําเนิดข้อความเป็นรูปภาพ AI

เครื่องสร้างแบบทดสอบ AI

YouTube เป็นตัวสร้างแบบทดสอบ

ความเข้าใจในการอ่าน

บอท AI การสอนแบบกําหนดเอง

แชทบอท Q&A

แชทบอทแบบทดสอบ

ตัวละครแชทบอท

ที่มา :https://www.classpoint.io/blog/th/%E0%B8%95%E0%B9%89%E0%B8%AD%E0%B8%87%E0%B8%A1%E0%B8%B5%E0%B8%AA%E0%B9%8D%E0%B8%B2%E0%B8%AB%E0%B8%A3%E0%B8%B1%E0%B8%9A%E0%B8%84%E0%B8%A3%E0%B8%B9-18-%E0%B9%81%E0%B8%AD%E0%B8%9E%E0%B8%AB%E0%B9%89

# data[].attributes.headline
แอปพลิเคชันการเรียนการสอน CamScanner

# data[].attributes.subject
แอปพลิเคชันการเรียนการสอน CamScanner

# data[].attributes.body
แอพพลิเคชั่นตัวนี้มีชื่อว่า แอพ CamScanner ชื่อเต็มๆ ก็คือ แอพ Camera Scanner
โดยเป็นแอพพลิเคชั่น ที่ถูกพัฒนาขึ้นมาเพื่อใช้ความสามารถของกล้องมือถือสมาร์ทโฟน ที่มีอยู่ทั้งใน สมาร์ทโฟน ที่ใช้ระบบปฏิบัติการแอนดรอยด์ (Android) และ ไอโอเอส (iOS) ให้สามารถเป็นเครื่องสแกนเอกสาร (Document Scanner) ได้ โดยมีหน้าที่เอาไว้ถ่ายรูป เก็บเอกสารสำคัญๆ ที่อยู่ในรูปแบบของกระดาษ อย่างเช่น ใบเสร็จรับเงิน (Receipt) ใบวางบิลหรือใบแจ้งหนี้ (Invoice) ใบเสนอราคา (Quotation) เอกสารทางบัญชี โน๊ตบันทึกต่างๆ รวมไปถึงนามบัตร (Business Card) ใบรับรอง (Certificate) ต่างๆ ให้สามารถเก็บไว้ในรูปแบบไฟล์ดิจิทัล เพื่อเก็บเอาไว้บนมือถือ แท็บเล็ต หรือแม้แต่บนคอมพิวเตอร์ของคุณได้ เรียกได้ว่า เปลี่ยนมือถือให้กลายเป็นเครื่องสแกนเนอร์แบบพกพาในตัวเลยทีเดียว โดยไม่ต้องเสียเงินแพงๆ ไปซื้ออุปกรณ์ใดๆ มาเพิ่มอีกนอกจากนี้แล้ว แอพ CamScanner ตัวนี้ยังมีความสามารถในการแต่งรูป ให้คุณได้ปรับแต่งคุณภาพของไฟล์รูปภาพ โดยสามารถปรับคุณภาพ ปรับแสง เพื่อให้ข้อความ หรือ รูปภาพที่อยู่ในไฟล์เอกสารที่คุณถ่ายรูปมาให้สามารถมองเห็นได้ชัดเจนขึ้น แถมยังสามารถใส่ลายน้ำ (Watermark) ใส่ข้อความ คำอธิบายประกอบ (Annotation) รวมไปถึง ครอปรูป (Crop) ตัดเอาส่วนที่ไม่ต้องการออกไป และเก็บส่วนที่ต้องการเอาไว้ได้อีกด้วย

แอพ CamScanner ตัวนี้ยังมีความสามารถเป็น โปรแกรมแปลงไฟล์ บนมือถือ ให้คุณสามารถแปลงไฟล์ของรูปที่ถูกสแกนมาเป็นไฟล์เอกสาร PDF หรือไฟล์รูปภาพที่ชื่อ JPEG เพื่อเอาไว้แชร์ลงบนเครือข่ายสังคมออนไลน์ (Social Media) หรือจะเป็นไฟล์แนบ ส่งไปพร้อมกับอีเมล์ได้เลยทันที

ที่มา: https://km.phuket.psu.ac.th/archives/2560

# data[].attributes.headline
แอปพลิเคชั่นการเรียนการสอน Grammarly 

# data[].attributes.subject
แอปพลิเคชั่นการเรียนการสอน Grammarly 

# data[].attributes.body
Grammarly คือ เครื่องมือฟรีบนเว็บไซต์ที่ช่วยทำให้คุณพิมพ์ภาษาอังกฤษได้คล่องขึ้นมาในพริบตาเดียวด้วยระบบฉลาดล้ำของ AI เจ้าเครื่องมือนี้สามารถแก้ไข Grammar การสะกดคำ และ Punctuation ให้ถูกต้อง นอกจากนี้ยังสามารถดูโทนเสียงของประโยคได้ บอกเลยว่าเหมาะกับนักธุรกิจ นักการตลาด หรือมืออาชีพที่ต้องติดต่อสื่อสารด้วยการเขียนอีเมลภาษาอังกฤษ

ถ้าอยากรู้ว่าเจ้า Grammarly ทำอะไรได้บ้าง แล้วมีจุดเด่นอะไร เหมาะกับใคร ไปอ่านกันได้เลย!

ฟีเจอร์เด่นๆ ของ Grammarly ได้แก่

Grammar, Spelling และ Punctuation ช่วยแก้ไข Grammar ให้ถูกต้องตามหลักการ ช่วยการสะกดคำ แม้จะสะกดผิดมากแค่ไหนก็ช่วยแก้ให้ถูกได้ การเว้นวรรค การใช้คอมมาร์ และจุดฟูลสต็อป

Adjust Goals สามารถตั้งค่าให้รูปแบบการเขียนของคุณเป็นไปตามที่ต้องการ โดยปรับได้ตั้งแต่ Audience, Formality, Domain, Tone และ Intent เมื่อปรับแล้ว AI ก็จะตรวจจับรูปประโยคต่างๆ ให้เป็นไปตามที่คุณตั้งค่าเอาไว้ เช่น คุณต้องการให้โทนเสียงดูเป็นมิตร Grammarly ก็จะปรับรูปประโยคให้ดูเป็นมิตรมากขึ้น

Tone Detection จับน้ำเสียงว่าประโยคที่คุณเขียนหรือพิมพ์นั้นมีลักษณะเป็นอย่างไร เช่น เป็นทางการ เป็นกลาง ดูสนุกสนาน หรือดูเป็นมิตร

Plagiarism Detection ช่วยตรวจจับการคัดลอกผลงาน โดยฐานข้อมูลของ Grammarly สามารถเปรียบเทียบประโยคของคุณกับประโยคจากเว็บไซต์อื่นๆ ได้มากถึง 1.6 หมื่นล้านเว็บไซต์ ถ้าหากประโยคของคุณมีการคัดลอกมาจากที่อื่น Grammarly ก็จะแจ้งเตือนทันที

Extension สามารถติดตั้ง Grammarly กับเบราเซอร์ต่างๆ เช่น Chrome หรือ Safari เพื่อให้คอยตรวจสอบการพิมพ์ภาษาอังกฤษของคุณได้แบบ Real-Time

ที่มา :https://entro.io/grammarly-%e0%b8%94%e0%b8%b5%e0%b9%84%e0%b8%ab%e0%b8%a1/

# data[].attributes.headline
แอปพลิเคชันการเรียนการสอน ZipGrade

# data[].attributes.subject
แอปพลิเคชันการเรียนการสอน ZipGrade

# data[].attributes.body
ZipGrade คือ แอปพลิเคชันตรวจข้อสอบรูปแบบปรนัยที่แสดงผลทันที เมื่อสแกนผ่าน Smartphone หรือ Tablet โดยที่ผู้สอนสามารถสร้างกระดาษคําตอบ ZipGrade ได้เอง นอกจากนี้ผู้สอนสามารถดูคะแนนสูงสุด-ต่ำสุด ค่าเฉลี่ยของทั้งชั้นเรียน และ Export ผลคะแนนของผู้เรียนเป็นไฟล์ PDF และ Excel ได้อีกด้วย

ฟีเจอร์เด่นของ ZipGrade มีอะไรบ้าง?

สร้างกระดาษคำตอบแบบปรนัย ที่มีจำนวน 20, 50 หรือ 100 ข้อ - ดาวน์โหลดเทมเพลต

แสดงคะแนนรวมและจำนวนข้อที่ผู้เรียนตอบถูก/ผิดโดยอัตโนมัติ

มีสรุปรายงานผลคะแนนของผู้เรียนแบบทั้งชั้น และรายบุคคล

Sync ข้อมูลระหว่าง Application และ Website

ไม่จำเป็นต้องเชื่อมต่อ Internet ในการตรวจคำตอบ

ดาวน์โหลดกระดาษคำตอบ และผลคะแนนของผู้เรียนเป็นไฟล์ PDF หรือ Excel

ที่มา:https://techintegration.ets.kmutt.ac.th/content/tech-review/zipgrade

# data[].attributes.headline
แอปพลิเคชันการเรียรการสอน Zoom

# data[].attributes.subject
แอปพลิเคชันการเรียรการสอน Zoom

# data[].attributes.body
ในยุคดิจิทัล การสื่อสารและการทำงานร่วมกันได้เปลี่ยนแปลงไปอย่างมาก หนึ่งในความเปลี่ยนแปลงที่สำคัญคือการเติบโตของการสัมมนาออนไลน์และการประชุม ซึ่งกลายเป็นเครื่องมือสำคัญสำหรับธุรกิจ สถาบันการศึกษา และองค์กรต่าง ๆ ที่ต้องการเชื่อมต่อกับผู้เข้าร่วมทั่วโลก ในบรรดาแพลตฟอร์มต่าง ๆ Zoom ได้กลายเป็นผู้นำในการให้บริการโซลูชันสำหรับกิจกรรมเสมือนจริง บทความนี้จะพาคุณสำรวจประโยชน์มากมายที่ Zoom นำเสนอสำหรับการสัมมนาออนไลน์และการประชุม

1. อินเทอร์เฟซที่ใช้งานง่าย

หนึ่งในข้อดีหลักของ Zoom คืออินเทอร์เฟซที่ใช้งานง่าย ทำให้ผู้ใช้ทุกคนสามารถเข้าถึงได้ ไม่ว่าคุณจะเป็นมืออาชีพที่มีประสบการณ์หรือเพิ่งเริ่มใช้งานแพลตฟอร์มออนไลน์ Zoom มีการออกแบบที่ใช้งานง่าย ซึ่งช่วยให้ผู้จัดงานตั้งค่าสัมมนาได้อย่างรวดเร็ว จัดการผู้เข้าร่วม และแชร์เนื้อหาได้อย่างง่ายดาย ความสะดวกสบายนี้ช่วยให้องค์กรสามารถมุ่งเน้นที่เนื้อหาและการมีส่วนร่วมของผู้ฟังได้มากขึ้น แทนที่จะต้องกังวลกับเทคโนโลยีที่ซับซ้อน

2. คุณภาพเสียงและวิดีโอที่ยอดเยี่ยม

คุณภาพของเสียงและวิดีโอเป็นสิ่งสำคัญในการจัดงานเสมือนจริง และ Zoom มอบประสบการณ์เสียงและวิดีโอความละเอียดสูง ช่วยให้ผู้เข้าร่วมได้ยินและเห็นผู้บรรยายได้อย่างชัดเจน ไม่มีการบิดเบือนหรือหน่วงเวลา ซึ่งเป็นสิ่งสำคัญสำหรับการรักษาความสนใจของผู้ฟัง นอกจากนี้ Zoom ยังมีฟีเจอร์เสริม เช่น พื้นหลังเสมือนและฟิลเตอร์วิดีโอ ที่ช่วยเพิ่มความสวยงามและสร้างความเป็นมืออาชีพให้กับผู้บรรยาย

3. ความสามารถในการปรับขนาด

Zoom ถูกออกแบบมาเพื่อรองรับกิจกรรมทุกรูปแบบ ไม่ว่าคุณจะจัดอบรมขนาดเล็กสำหรับผู้เข้าร่วมเพียงไม่กี่คนหรือจัดประชุมใหญ่ที่มีผู้เข้าร่วมนับพัน Zoom สามารถปรับขนาดตามความต้องการได้ ด้วยแผนการสมัครที่รองรับผู้ชมสูงสุดถึง 10,000 คน (ขึ้นอยู่กับระดับการสมัคร) องค์กรจึงสามารถขยายกิจกรรมของตนได้โดยไม่ต้องกังวลเกี่ยวกับข้อจำกัดของแพลตฟอร์ม ความยืดหยุ่นนี้ทำให้ Zoom เป็นตัวเลือกที่ยอดเยี่ยมสำหรับธุรกิจที่ต้องการขยายการเข้าถึง

4. ฟีเจอร์การมีส่วนร่วมที่น่าสนใจ

การมีส่วนร่วมของผู้ฟังในระหว่างสัมมนาและการประชุมเป็นสิ่งสำคัญ Zoom มีเครื่องมือหลายอย่างที่ช่วยเพิ่มการมีส่วนร่วม เช่น โพลล์ ห้องแยกย่อย (Breakout Rooms) และเซสชันถามตอบ โพลล์สามารถใช้เพื่อรวบรวมความคิดเห็นในเวลาจริง ห้องแยกย่อยช่วยให้กลุ่มเล็ก ๆ ทำงานร่วมกันหรือสนทนาเรื่องที่สนใจเฉพาะด้าน ส่วนฟีเจอร์ถามตอบก็ช่วยให้ผู้เข้าร่วมสามารถสอบถามคำถามได้ สิ่งเหล่านี้ทำให้ผู้เข้าร่วมมีความกระตือรือร้นและมีส่วนร่วมมากขึ้น ซึ่งเพิ่มคุณค่าให้กับประสบการณ์โดยรวม

5. ตัวเลือกการบันทึกและเล่นซ้ำ

หนึ่งในคุณสมบัติที่โดดเด่นของ Zoom คือความสามารถในการบันทึกการสัมมนาและการประชุม องค์กรสามารถเก็บบันทึกการนำเสนอและการสนทนาเพื่อใช้ในภายหลัง หรือแชร์กับผู้เข้าร่วมที่ไม่สามารถเข้าร่วมการถ่ายทอดสดได้ ฟีเจอร์นี้ยังสามารถใช้สำหรับการตลาดเพื่อดึงดูดผู้เข้าร่วมในอนาคต การเข้าถึงข้อมูลจากกิจกรรมที่ผ่านมาเป็นการเพิ่มคุณค่าอย่างมาก โดยเฉพาะเมื่อองค์กรต้องการเน้นข้อมูลที่แบ่งปันไว้และขยายการเข้าถึงของเนื้อหา

6. การผสานรวมกับเครื่องมืออื่น ๆ

ในยุคดิจิทัลที่เชื่อมต่อกันมากขึ้น การผสานรวมกับเครื่องมืออื่น ๆ มีความสำคัญอย่างยิ่งสำหรับการจัดสัมมนาที่ราบรื่น Zoom สามารถผสานรวมกับแอปพลิเคชันและบริการต่าง ๆ เช่น Google Calendar, Microsoft Outlook และซอฟต์แวร์ CRM การผสานรวมเหล่านี้ช่วยให้การจัดกำหนดการ การจัดงาน และการติดตามผลเป็นไปอย่างมีประสิทธิภาพ ทำให้องค์กรสามารถมุ่งเน้นที่การสร้างเนื้อหาที่มีคุณค่าแทนที่จะต้องจัดการกับงานธุรการ

7. การวิเคราะห์และการให้ข้อเสนอแนะที่ครอบคลุม

การทำความเข้าใจถึงประสิทธิภาพของการสัมมนาและการประชุมเป็นสิ่งสำคัญสำหรับการปรับปรุง Zoom ให้ข้อมูลวิเคราะห์ที่ครอบคลุมแก่ผู้จัดงาน เช่น การติดตามการเข้าร่วม การวัดผลการมีส่วนร่วม และความคิดเห็นจากผู้เข้าร่วม ข้อมูลเชิงลึกเหล่านี้ช่วยให้องค์กรสามารถประเมินได้ว่าอะไรที่ทำงานได้ดีและอะไรที่ควรปรับปรุงในการจัดงานครั้งต่อไป ธุรกิจสามารถใช้ข้อมูลเหล่านี้เพื่อปรับกลยุทธ์ เนื้อหา และยกระดับคุณภาพของกิจกรรม

ที่มา: https://www.aquaorange.co.th/blog/zoom/the-benefits-of-zoom-for-online-webinars-and-conferences/